Budapest Főváros XIV. Kerület Zugló Önkormányzata
Victora Zsolt önkormányzati képviselő

Szám: 123-23/2023

Nyilvános ülésen tárgyalandó!  

Napirend száma: ……………….

Képviselő-testület

2023. január 26-i ülésére

Tisztelt Képviselő-testület!

Tárgy:

Budapest Főváros XIV. Kerület Zugló Önkormányzata Képviselő-testülete

… /2023. (… . ...) önkormányzati rendelete

Budapest Főváros XIV. Kerület Képviselő-testületének
a Zugló név, valamint az Önkormányzat jelképeinek használatáról szóló

2/2011 (I.27.) önkormányzati rendelete módosításáról

I. Előzmények

2011. március 28. napján lépett hatályba Budapest Főváros XIV. Kerület Képviselő-testületének a Zugló név, valamint az Önkormányzat jelképeinek használatáról szóló 2/2011 (I.27.) önkormányzati rendelete (a továbbiakban: Ör.). Az Ör-t a Képviselő-testület többek között a 20/2011. (V.2.), 27/2012. (VI.1.), 41/2015. (IX.29.) és 45/2016. (XI.28.) önkormányzati rendeleteivel módosította.

II. Vélemények

A jogszabály alkalmazása során felmerült finomítási igényeket a jelen módosítás hivatott kezelni.

Az engedélyezési díjak a kérelmező üzleti tevékenységével nem arányosak, ezért igazságosan, a használat előnyével elérhető üzleti forgalommal arányosan kell a díjakat megállapítani.

Az esetleges engedély nélküli névhasználat következményei a hatályos Ör szerint:

„12. § Az engedély nélküli vagy az engedély kiadásának megtagadása ellenére történő névhasználatot a jövőre nézve meg kell tiltani.”

„36. § (1) Aki a „Zugló” nevet önállóan, toldattal vagy szóösszetételben engedély nélkül használja, az a közösségi együttélés alapvető szabályait sérti és százötvenezer forintig terjedő közigazgatási bírsággal sújtható.”

Az engedély nélküli névhasználat utólagos „jogosításának” utat nyitna a rendelet módosítása, természetesen az előre megkért kérelemhez képest, a szabálytalanul utólag kérelmezett használatra magasabb díj vonatkozna. Az utólagos kérelem esetén az engedély megadása továbbra sem lenne automatikus, megmarad az engedély – mind az említett 8. § d) pont, illetve a 9. § b) és c) pontok alapján történő – megtagadásának kötelezettsége, illetve lehetősége.

A névhasználat engedélyezésének új feltétele lenne, hogy a névhasználattal megtámogatott üzleti tevékenység után helyi adót fizető legyen a kérelmező, továbbá, hogy a kérelmező székhelye, vagy lakcíme zuglói.

Jelen előterjesztés a 2023. január 26. napján a képviselő-testület elé került anyaghoz képest egyszerűsítette a díjfizetésre vonatkozó szabályokat, és egyértelműbbé tette a díjfizetésre kötelezettek körét.
A jogalkotásról szóló 2010. évi CXXX. törvény 17. §-a alapján a rendelet várható hatásai a következők:

· Társadalmi, gazdasági, költségvetési hatása: a rendelet módosítása az önkormányzat költségvetésében többletkiadást nem eredményez. 

· Környezeti és egészségi következményei: a rendelet módosításának környezeti és egészségügyi hatása nincs.

· Adminisztratív terheket befolyásoló hatása: a rendelet módosításának adminisztrációs többlet terhe nincs.

· A jogszabály megalkotásának szükségessége és a jogalkotás elmaradásának várható következményei: a rendelet módosítás pontosításokat, egyértelműsítő módosításokat tartalmaz.

· Az önkormányzati rendelet végrehajtásához szervezeti, tárgyi és pénzügyi többletfeltétel nem szükséges.

Jogi Főosztály véleménye: Az előterjesztésben foglalt adatok, egyéb információk alapján az előterjesztéshez jogi észrevételt nem tesz.
Jegyző törvényességi véleménye: észrevételt nem tesz.
III. Bizottsági vélemények 
Az előterjesztést a Jogi és Ügyrendi Bizottság tárgyalja.
IV. Döntési javaslat 
Budapest Főváros XIV. Kerület Zugló Önkormányzata Képviselő-testülete megalkotja …/2023. (… …) önkormányzati rendeletét a Budapest Főváros XIV. Kerület Képviselő-testületének a Zugló név, valamint az Önkormányzat jelképeinek használatáról szóló 2/2011 (I.27.) önkormányzati rendelete módosításáról.
A rendeletalkotási javaslatról való döntés a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján minősített többséget igényel. 
Budapest, 2023. február 15.

-----------------------------------------

Victora Zsolt
önkormányzati képviselő
Mellékletek:

1. a rendelet tervezete (annak egy mellékletével)

2. a rendelettervezet indokolása

Az előterjesztést készítette: Victora Zsolt

